Обръщение на директора на СУ „Васил Априлов“

гр. Долна Митрополия

24.03.2020 г.

**Обръщение към учениците и родителите** във връзка с обявеното извънредно положение на територията на Република България, свързано с въвеждането на противоепидемични мерки за предотвратяване разпространението на COVID-19.

**Уважаеми ученици,**

С оглед опазване на вашето здраве ви препоръчваме да ограничите максимално присъствието си на обществени места, в които има струпване на хора. Избягвайте физическия контакт при среща с връстници и други хора, от типа  близко общуване, ръкостискане, прегръдка, целувки. Приканваме ви да поддържате висока лична хигиена и  използвате активно лични предпазни средствата за дезинфекция. Оставането ви вкъщи ще ограничи възможността за заразяване от вируса.

Времето у дома може да бъде успешно използвано от вас за упражняване на преподадени вече уроци, както и за запознаване с ново учебно съдържание, което вашите учители ще ви предоставят дистанционно в електронна среда по различни канали: чрез обучителна  платформа, имейл, групи в социални мрежи и др.

**Уважаеми родители,**

Като отговорни родители първостепенна ваша грижа и отговорност е да подготвите децата си, като им осигурите лични предпазни средства. При най-малко съмнение за влошаване на здравето им, незабавно потърсете медицинска помощ.

Разчитаме на подкрепата ви в усилията ни да мотивираме децата да се запознават с ново учебно съдържание, предоставено им в електронна среда, по различни канали от учителите в нашето училище. Предвид дългия период на преустановени учебни  занятия, се надяваме, че макар и от дистанция, комуникацията с училището и възможността за усвояване на знания, няма да бъдат прекъснати.

Основни правила, които трябва да спазваме, за да предпазим себе си и околните от заразяване!

МИЙТЕ СИ РЪЦЕТЕ:

* След кихане или кашляне;
* Преди, по време на и след приготвяне на храна;
* Преди хранене;
* След ползване на тоалетна;
* Когато са видимо замърсени;
* След досег с животни

НАМАЛЕТЕ РИСКА ОТ ЗАРАЗЯВАНЕ!

* Почиствайте редовно ръцете си с дезинфектант на алкохолна основа или ги мийте с вода и сапун;
* При кихане или кашляне покривайте устата и носа със свивката на лакътя или салфетка, която изхвърлете веднага;
* Избягвайте контакт с хора, които имат температура и кашлица!

 **Вярваме, че с отговорност и общи усилия ще преодолеем този труден период.**

**Бъдете здрави и силни!**

**Останете си вкъщи!**

**ЦВЕТАНКА МИТЕВА**

**ДИРЕКТОР**